കേരള പോലീസിലെ ആര്എസ്എസ് ഗാങ്: ആനി രാജയെ തള്ളി കാനം ന്യൂഡല്ഹി: കേരള പോലീസില് ആര്എസ്എസ് ഗാങ് ഉണ്ടെന്ന ആനി രാജയുടെ ആരോപണം പരസ്യമായി തള്ളി കാനം രാജേന്ദ്രന്. സിപിഐ ദേശീയ എക്സിക്യൂട്ടീവില് പങ്കെടുക്കാന് ഡല്ഹിയിലെത്തിയ കാനം കേരള ഹൗസില് വച്ചാണ് ആനി രാജയുടെ ആരോപണങ്ങള് തള്ളിയത്. പോലീസില് ആര്എസ്എസ് ഗാങുണ്ടെന്ന് അഭിപ്രായമില്ലെന്നും സിപിഐ സംസ്ഥാന സെക്രട്ടറി പറഞ്ഞു. ആനി രാജ തെറ്റുതിരുത്തണമെന്ന് കേരള നേതാക്കള് ഡല്ഹിയില് ചേരുന്ന സിപിഐ ദേശീയ നിര്വാഹകസമിതി യോഗത്തില് ആവശ്യപ്പെട്ടു. പാര്ട്ടി കോണ്ഗ്രസ് വിജയവാഡയില് സിപിഐയുടെ 24ാം പാര്ട്ടി കോണ്ഗ്രസ് അടുത്ത വര്ഷം അവസാനം വിജയവാഡയില് നടക്കും. പഞ്ചാബ്, മണിപ്പുര് നിയമസഭാ തെഞ്ഞെടുപ്പിന് അനുസരിച്ചാകും സമയക്രമം. അംഗങ്ങള് നേരിട്ട് പങ്കെടുക്കും വിധമാകും സമ്മേളനങ്ങള്. ദേശീയ നിര്വാഹകസമിതി തീരുമാനം ദേശീയ കൗണ്സിലിന്റെ അംഗീകാരത്തിനു വിടും.